ఆండ్రీ ముర్రే
ఫ్రెంచ్‌ ఓపెన్‌ నుంచి నిష్క్రమణ
ఫైనల్లోకి ప్రవేశించిన వావ్రింకా పారిస్‌: ప్రెంచ్‌ ఓపెన్‌లో శుక్రవారం జరిగిన పురుషుల సింగిల్స్‌ సెమీస్‌ పోరులో టాప్‌ సీడ్‌ ఆండీ ముర్రే టోర్నీ నుంచి నిష్క్ర మించాడు. మూడో సీడ్‌ వావింక్రా చేతిలో పోరాడి 6-7(6-8), 6-3, 5-7, 7-6(7-3), 6-1తో ఓటమి పాలయ్యాడు. పురుషుల డబుల్స్‌లో అమెరికా కు చెందిన హారిసన్‌, న్యూజిలాండ్‌కు చెందిన వీనస్‌ల జంట 16ర్యాంకర్లు కాబల్‌, ఫారహ్‌ల జంటపై 4-6, 6-3, 6-4తో సెమీఫైనల్లో విజయం సాధించి ఫైనల్లోకు అడుగుపెట్టింది. మహిళల డబుల్స్‌ సెమీఫైనల్‌ మ్యాచ్‌లో ఆస్ట్రేలి యాకు చెందిన అన్‌సీడెడ్‌ క్రీడాకారిణులు బర్తీ,డెలాక్వాల జంట 6వ ర్యాంకర్లు చెక్‌రిపబ్లిక్‌ క్రీడాకారిణులు హ్రదేకా, సినియకోవాల జంటపై 7-5, 4-6,6-3తో గెలుపొందారు. మహిళల సీనియర్‌ డబుల్స్‌ విభాగంలో అమెరికాకు చెందిన డావెన్‌పోర్ట్‌,నవ్రతిలోవాల జంట రష్యా క్రీడాకారిణి మైస్కినా, ఫ్రాన్స్‌ క్రీడాకారిణి టాజియట్‌ జంటపై 5-7,6-0,10-4తో సెమీస్‌లో విజయంసాధించి ఫైనల్లోకి అడుగుపెట్టారు.